als_Latn dik_Latn sag_Latn
Edicioni i tretë i Sculp’ice do të realizohet rreth konceptit të "Shkrirjes se Barrierave". Shkrirja do të tematizojë të gjitha seksionet e festivalit, duke shërbyer si emërues i përbashkët dhe moto e këtij edicioni. Në nivel të përgjithshëm, shkrirja nënkupton punën e artistit të skulpturës për t’i dhënë formë artistike akullit. Shndërrimi i një cope akulli nga forma e pagdhendur në një vepër arti është dimensioni i parë i shkrirjes. Përmes kësaj simbolike, festivali do të konceptojë të gjitha aktivitetet e tij, duke u angazhuar për shkrirje që synon zhbllokimin e proceseve dhe nxjerrjen në pah të pjesës së bukur të realiteteve shoqërore dhe politike.
Konkretisht, festivali do të strukturohet rreth këtyre shtyllave tematike: Shkrirja e barrierave të njohjes së shtetësisë së Kosovës; Shkrirja e barrierave të integrimit; Shkrirja e potencialit rinor; Shkrirja e tabuve dhe Shkrirja e gjelbër.
I mbajtur në një moment shumë të përshtatshëm për promovim të shtetit të Kosovës si dhe për përmirësim të imazhit të tij, ky organizim do të ketë të ftuar 8 artistë/skulptor ndërkombëtarë dhe vendorë, të cilët do të skulpturojnë me akull (material riciklues) në publik për 3 ditë me radhë. Aktiviteti kryesor do të realizohet me 17 shkurt,që përkon me shënimin e ditës së Pavarësisë së Kosovës, me ç’rast do të zhvillohet një performansë e veçantë artistike.
Po ashtu do të organizohet debati mbi rëndësinë e diplomacisë kulturore në promovimin e shtetit të Kosovës, që do të zhvillohet në bashkëpunim me RrOK-un (Rrjeti i Organizatave Kulturore të Prizrenit).
Gjithashtu do të ketë dy biseda me artistët pjesëmarrës të festivalit, si dhe punëtori me studentë të akademisë së arteve rreth krijimit të "artit me materiale ricikluese", ku shtjellohen temat: skulpturimi me akull, proceset e përgatitjes se akullit dhe materialeve tjera ricikluese, me qëllim të mbrojtjes së mjedisit.Gjatë ditëve dhe mbrëmjeve të festivalit gjithashtu do të ketë edhe muzikë cilësore, njoftojnë mediat kosovare.
als_Latn als_Latn als_Latn als_Latn als_Latn